آکسفورد بیلیم یوردوندان ماذون اولدوقدان سونرا تایمز درگی سینده باشاری یولونو باشلادی. داها سونرا ادیتور کؤمکچیسی اولدوغو دیلی تلگراف ا گئچدی. 1999دا ایسپکتاتور درگیسینده ادیتور اولدو. 2001 عمومی سئچیملرینده خالق ائوینه (عوام مجلیسی) سئچیلدی و اؤلکه نین ان یوخاری پروفیله صاحیب سیاستچیلری آراسیندا یئرینی آلدی. بوریس جانسون اینگیلیس کانسرواتیو حزبین هنلی میلّت وکیلی ایکن، گیردیگی یئرَلی سئچیملئرده، 2008 مئی آیی نین بیرینجی گونونده لندن بلدیه رئیسی سئچیلمیش، و 2016 یئرلی سئچیملرینه قدر بو وظیفه نی دوام وئرمیشدیر. بریتانیانین اوروپا بیرلیگی ندن چیخما هن-یوخ سئچیمی نین سونونا گؤره دیوید کامرون استعفاسی سونراسی ترزا می بریتانیانین باش وزیری اولاندان سونرا، 13 جولای 2016 تاریخینده، بریتانیانین ائشیک ایشلر بوزیری اولدو.